b"\n_START_ARTICLE_\nSafareig p\xc3\xbablic Santa Esperan\xc3\xa7a\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa. Presenta les t\xc3\xadpiques caracter\xc3\xadstiques arquitect\xc3\xb2niques i tipol\xc3\xb2giques de safareig. L'estructura \xc3\xa9s de murs de c\xc3\xa0rrega, pilars de formig\xc3\xb3 i forjat unidireccional de bigues i biguetes de formig\xc3\xb3. La coberta est\xc3\xa0 formada per peces de cer\xc3\xa0mica recolzades a les bigues, possiblement amb un acabat impermeable. \xc3\x89s d'una vessant, amb un pendent molt suau cap a l'interior, caient l'aigua a la pica del safareig._NEWLINE_El safareig p\xc3\xbablic est\xc3\xa0 voltat per una tanca formada per un mur d'obra arrebossat, bastant deteriorat. En la part del tancament que d\xc3\xb3na a la riera hi ha una s\xc3\xa8rie d'obertures que donen lluminositat i transpar\xc3\xa8ncia al recinte. A l'altra banda s'ha aprofitat el tancament de l'edifici ve\xc3\xad, format per un mur de ma\xc3\xa7oneria, al qual s'ha adossat la pica del safareig. En el recinte tancat s'accedeix, per dues portes, situades en cadascun dels extrems, una que d\xc3\xb3na a la pla\xc3\xa7a del darrere de l'esgl\xc3\xa9sia (Pla\xc3\xa7a de Pau Surell) i que accedeix per unes escales, i l'altra que est\xc3\xa0 al final del carrer del Marqu\xc3\xa8s i que est\xc3\xa0 a peu pla._NEWLINE_\xc3\x89s important pel seu valor hist\xc3\xb2ric i com a testimoni de la tipologia d'edificis d'aquest tipus d'equipament urb\xc3\xa0 de serveis com s\xc3\xb3n els safareigs."